**Nord-Aurdal** er en kommune i Innlandet. Den grenser i nordøst til Gausdal og Nordre Land, i øst til Etnedal, i sørøst til Sør-Aurdal, i sørvest til Gol, i vest til Hemsedal, og i nordvest til Vestre Slidre og Øystre Slidre. Kommunen er også et prestegjeld i Valdres prosti av Hamar bispedømme. Kommunen ligger i Valdres i det sentrale Sør-Norge, mellom Hallingdal, Gudbrandsdalen og nordre del av Land. Kommunens våpenskjold viser en stilisert snøsøte (*Gentiana nivalis*).

Snøsøte (*Gentiana nivalis*)

Areal og befolkning
-------------------

De fleste nordaurdøler bor i byen Fagernes (administrativt sentrum), Leira, Aurdal, Skrautvål, Ulnes, Vestringsbygda og i Tisleidalen.

Tettstedet Aurdal var administrativt sentrum for tidligere *Aurdal kommune*.

Etymologi
---------

Aurdal er trolig et sammensatt naturnavn, oppstått fra den norrøne forstavelsen *aurr* og endingen *dalr*. Aurr kan ha flere betydninger, men henspiller mest sannsynlig til enten *væske*, *fuktighet* eller *grus*, som alle nok har med ei elv å gjøre. Kan hende ble Begna kalt *Aura* (*Gruselva*) langt tilbake i tid. I så fall kan *Aurdal* bety *Grusdalen*. I Alvis kvad der dvergen Alvis har forelska seg i Tors datter Trud utfordrer Tor dvergen om han vet hva alle ting heter i alle verdener. Det første han må kunne er hva Jord heter i alle heimer:[]

«Jörð heitir með mönnum,   

en með ásum fold,   

kalla vega vanir,   

ígræn jötnar,   

alfar gróandi,   

kalla *aur* uppregin.»

Ifølge etymologien til navnet Aurvandil, knyttes første del av navnet til \*Auzi, morgengry, jf. med gresk *eos*, og latin *aurora*, sanskrit *usas*. Aurvandil regnes for å være et navn på morgenstjernen, direkte lest som den strålende vandrer; et germansk tilsvar til Eosphoros (Phosphoros/Luciferus) en vesentlig dog ganske glemt mytologisk skikkelse, som sammen med volva Groa var far til Erik Svipdag. Han er nøye knytt til Hamlet, ettersom Horwendil er navnet på den legendariske kongen (spøkelset) Shakespeare baserer det kjente verket på. Aur kan med andre ord også bety skinnende, demrende.[]

Historie
--------

Den 29. november 1805 ble Aurdal prestegjeld ved reskript delt i to gjeld, med virkning fra samme dag, Nord-Aurdal prestegjeld og Sør-Aurdal prestegjeld. Aurdal hadde da bestått av flere sogn siden middelalderen. For Nord-Aurdal prestegjeld ble Aurdal kirke hovedkirke. Da Norge senere (i 1837) ble inndelt i kommuner ble grensene for prestegjeld og kommune som oftest identiske, og slik ble det også for de to gjeldene i Aurdal i Valdres.

Ved kgl. res. av 21. desember 1893 og med virkning fra 1. januar 1894 ble Etnedal oppretta som eget prestegjeld og kommune, da de to tidligere sognene Bruflat i Sør-Aurdal og Nord-Etnedal i Nord-Aurdal ble skilt ut og slått sammen til en felles administrativ enhet. Siden har grensene stort sett vært uendra.

Geografi
--------

Nord-Aurdal med Strondafjorden sett fra Fosheim sæter.
De største innsjøene er Tisleifjorden, Ølsjøen, Strondafjorden (delt med Vestre Slidre), Aurdalsfjorden og Steinsetfjorden (delt med Etnedal). Elva Tisleia kommer fra Tisleifjorden og renner inn i Ølsjøen, mens ut av denne renner Åbjøra (regulert) til Aurdalsfjorden. Valdres danner kildene til Begnavassdraget, og elva Begna renner gjennom store deler av dalen. Den fører hoveddelen av tilsiget til Strondafjorden og har utløp fra denne og til Aurdalsfjorden. Fra denne renner elva sydøstover til Sperillen.

Høyeste punkt i kommunen er Djuptjernkampen med en høyde på 1325 meter over havet. Omtrent 50% av kommunen ligger over 900 meter over havet. Kommunens laveste punkt er 307 meter over havet med fullt magasin i Aurdalsfjorden. Fagernes ligger rett ovenfor Strondafjorden som ved normalvannstand er på 355 meter over havet.

Nord-Aurdal måler 52.4 km på nord-sør aksen og 43.3 km på øst-vest aksen.

Politikk
--------

Se også utfyllende artikkel: Kommunestyrevalg i Nord-Aurdal.

### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Senterpartiet | 40,3 | +3,6 | 1 159 | +3 | 9 | +1 | 3 |
| Arbeiderpartiet | 22,6 | −8,9 | 650 | −344 | 5 | −1 | 2 |
| Høyre | 11,1 | +2,1 | 318 | +36 | 3 | +1 | 1 |
| Fremskrittspartiet | 11,0 | +1,8 | 315 | +27 | 2 |  | 1 |
| Sosialistisk Venstreparti | 5,3 | +0,7 | 152 | +6 | 1 |  |  |
| Miljøpartiet De Grønne | 4,8 | +4,8 | 137 | +137 | 1 | +1 |  |
| Norgesdemokratene | 2,9 | +2,9 | 82 | +82 |  |  |  |
| Venstre | 2,2 | −5,4 | 63 | −175 |  | −2 |  |
| Andre |  | −1,6 |  | −50 |  |  |  |
| Valgdeltakelse/Total | 56,6 % | 2 909 | 21 | 7 |
| **Ordfører:** Knut Arne Fjelltun (Sp) | **Varaordfører:** Håvard Halvorsen (Ap) |
| Merknader: Kilde:  og  |

Kultur
------

### Tusenårssted

Kommunens tusenårssted er Skiferplassen på Fagernes.

### Severdigheter

 **Valdres Folkemuseum** ligger på Storøya i Strandefjorden utenfor Fagernes og er det fjerde største friluftsmuseet i Norge. Valdres Folkemuseum eies av de seks Valdres-kommunene. Sammen med Bagn Bygdesamling og Bautahaugen Samlinger ble museet i 2006 en del av Valdresmusea. Fra 2008 har Valdresmusea også hatt driften av Norsk institutt for bunad og folkedrakt. Instituttet har administrasjon og dokumentajonssenter samt bunadutstilling på Valdres Folkemuseum.

Kjente personer
---------------

Utsikt over Nord-Aurdal fra Tonsåsen, Fv33
* Torkild Gåsdelen (1774–1803), bonde, dømt og henrettet som drapsmann
* Johannes Belsheim (1829–1909), teolog
* Anders Underdal (1880–1973), bygdedikter, uekte sønn av Bjørnstjerne Bjørnson, far til Margit Sandemo
* Knut Hermundstad (1888–1976), folkehøgskolelærer, folkeminnesamler, statsstipendiat
* Elisabeth Kværne (f. 1953), folkemusiker
* Ola Thune (f. 1953), privatetterforsker
* Inger Helene Nybråten (f. 1960), langrennsløper
* Sylfest Glimsdal (f. 1966), skiskytter
* Solveig Rogstad (f. 1982), skiskytter
* Ragnhild Hemsing (f. 1988), fiolinist
* Hilde Lauvhaug (f. 1989), langrennsløper
* Eldbjørg Hemsing (f. 1990), fiolinist
* Oda Utsi Onstad (f. 1990), friidrettsutøver
* Guro Kleven Hagen (f. 1994), fiolinist

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  «Høyeste fjelltopp i hver kommune». Kartverket. Besøkt 27. juni 2017.
5. ↑  NRK: Fagernes blir by
6. ↑  O. Rygh: Norske Gaardnavne
7. ↑  valgresultat.no
8. ↑  «Møte i kommunestyret den 05.10.2023». Nord-Aurdal kommune.

Eksterne lenker
---------------

* Offisielt nettsted Rediger på Wikidata

* (en) Nord-Aurdal – kategori av bilder, video eller lyd på Commons Rediger på Wikidata
* (no) Nord-Aurdal kommune
* (no) Detaljert statistikk fra Nord-Aurdal kommune
* (no) Historiske fotografier fra Nord-Aurdal i Nasjonalbibliotekets arkiv
* (no) Kultur i Nord-Aurdal på kart fra Kulturnett.no
* (no) Historielag i Nord-Aurdal
* (no) Lokale historier/Lokalhistorie fra Nord-Aurdal

  


| * v
* d
* r
Nord-Aurdal i Valdres |
| --- |
| Natur og friluftsliv | 
* Begna
* Fullsenn
* Strondafjorden
* Tisleifjorden

 | Nord-Aurdal |
| Severdigheter og kultur | 
* Aurdal fjellkirke
* Aurdal kirke
* Skrautvål kirke
* Strand kirke
* Tingnes kirke
* Tisleidalen kapell
* Ulnes kirke

 |
| Næringsveier | 
* Åbjøra kraftverk

 |
| Historie og samfunn | 
* Kampene langs Randsfjorden, i Ådalen og Valdres

 |
| Oversikter og diverse | 
* Fagernes flyplass, Strandefjorden
* Fagernes lufthavn, Leirin
* Fylkesvei 204
* Fylkesvei 220
* Fylkesvei 261
* Fylkesvei 264
* Fylkesvei 265
* Fylkesvei 269
* Fylkesvei 270
* Grunnkretser i Nord-Aurdal kommune
* Liste over gårder i Nord-Aurdal

 |
| Tettsteder og grender | 
* Tisleidalen

 |
| **Kommuner i Oppland**: Dovre · Etnedal · Gausdal · Gjøvik · Gran · Jevnaker · Lesja · Lillehammer · Lom · Lunner · Nord-Aurdal · Nord-Fron · Nordre Land · Ringebu · Sel · Skjåk · Søndre Land · Sør-Aurdal · Sør-Fron · Vang · Vestre Slidre · Vestre Toten · Vågå · Østre Toten · Øyer · Øystre Slidre |

| Innlandet |
| --- |
| Innlandet | Alvdal · Dovre · Eidskog · Elverum · Engerdal kommune · Etnedal · Folldal · Gausdal · Gjøvik · Gran · Grue · Hamar · Kongsvinger · Lesja · Lillehammer · Lom · Løten · Nord-Aurdal · Nord-Fron · Nord-Odal · Nordre Land · Os · Rendalen · Ringebu kommune · Ringsaker · Sel · Skjåk · Stange · Stor-Elvdal · Søndre Land · Sør-Aurdal · Sør-Fron · Sør-Odal · Tolga · Trysil kommune · Tynset · Vang · Vestre Slidre · Vestre Toten · Vågå · Våler · Østre Toten · Øyer · Øystre Slidre · Åmot · Åsnes | Norge |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GeoNames **·** Sentralt stedsnavnregister **·** MusicBrainz
 |